Ir-Regolament tal-Kummissjoni (KE) Nru 1368/95
tas-16 ta’ Ġunju
li jemenda r-Regolament (KEE) Nru 2921/90 dwar il-għajnuna għall-produzzjoni tal-kaseina u l-kaseinati mill- ħalib xkumat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u l-prodotti mill-ħalib [1], kif l-aħħar emendat bl-Att ta’ l-Adeżjoni ta’ l-Awstrija, il-Finlandja u l-Isvezja u bir-Regolament (KE) Nru 3290/94 [2], u b’mod partikolari l-Artikolu 11(3) tiegħu,
Billi r-Regolament tal-Kummissjoni (KEE) Nru 2921/90 [3], kif l-aħħar emendat bir-Regolament (KEE) Nru 1756/93 [4], jipprovdi illi għajnuna għall-produzzjoni tal-kaseina u l-kaseinati mill-ħalib xkumat tingħata biss meta l-kaseina jew il-kaseinati prodotti jissodisfaw ċerti ħtiġiet tal-kompożizzjoni; billi l-esperjenza miksuba turi illi l-kaseina li jkun fiha aktar minn 5 % iżda mhux aktar minn 17 % tal-proteina tal-ħalib għajr kaseina, ma tissodisfax aktar il-ħtiġiet preżenti tas-suq, li qiegħed jaqleb għal prodotti ta’ kwalità għolja; billi l-għajnuna għal din il-kaseina ma għandiex għalhekk tissokta;
Billi, fid-dawl tax-xejra fis-suq f’dawn il-prodotti fuq naħa l-waħda u t-trab tal-ħalib xkumat fuq l-oħra, għandha titnaqqas il-għajnuna ffissata f’dan ir-Regolament għall-ħalib xkumat ipproċessat f’kaseina jew kaseinat.
Billi l-Kumitat tal-Ġestjoni tal-Ħalib u tal-Prodotti mill-Ħalib ma tax opinjoni fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 2921/90 hu hawnhekk emendat kif ġej:
1. L-
L-Artikolu 2
(1) jiġi mibdul b’dan li ġej:
"1. Il-għajnuna fuq kull 100 kilogramma ta’ ħalib xkumat ipproċessati f’kaseina jew kaseinati kif riferit fil-paragrafu 2 għandha tkun ta’ ECU 6,75.";
2. L-L-Artikolu 2 (2) (d) huwa mħassar u l-L-Artikolu 2 (2) (e) isir l-L-Artikolu 2 (2) (d);
3. it-tieni sentenza ta’ l-Artikolu 3(a) tiġi mibdula b’dan li ġej:
"Id-deskrizzjoni li trid tintwera fuq il-prodotti kif riferit fl-Anness III għandha tkun kif ġej:"Il-kaseinati li jkun fihom aktar minn 5 % iżda mhux aktar minn 17 %, ikkalkolati fuq il-kontenut totali tal-proteina tal-ħalib, tal-proteina tal-ħalib ippreċipitata simultanjament għajr il-kaseina.";;";
4. L-Anness III huwa mibdul bl-Anness ta’ ma’ hawn.
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussell, fis-16 ta’ Ġunju 1995.